KUNSILL TAL-UNJONI EWROPEA Brussell, 10 ta' Awissu 2009 12619/09 (Presse 244) P 95/09 (OR. en) Dikjarazzjoni mill-Presidenza f'isem l-Unjoni Ewropea dwar il-libertà tal-espressjoni fil-Gambja L-Unjoni Ewropea ilha ssegwi mill-qrib il-proċess ta' sitt ġurnalisti Gambjani akkużati b'pubblikazzjonijiet sedizzjużi u diffamatorji u nnotat il-verdett u s-sentenzi li ngħataw lill- ġurnalisti. L-UE hija mħassba bis-sentenzi ħorox li ngħataw u l-impatt negattiv ta' dawn il- prosekuzzjonijiet fuq il-libertà tal-espressjoni fil-Gambja. L-UE ttenni l-fehmiet espressi fid-dikjarazzjoni lokali tal-Presidenza tal-UE li ġiet ippreżentata lill-awtoritajiet Gambjani fis-26 ta' Ġunju 2009. Id-dritt għall-libertà tal-espressjoni huwa fundamentali għad-demokrazija u dritt fundamentali mniżżel fil-Patt Internazzjonali dwar id-Drittijiet Ċivili u Politiċi u fil-Karta Afrikana dwar id-Drittijiet tal-Bniedem u tal-Poplu, li għalihom il-Gambja hija Stat Parti. L-UE tħeġġeġ lill-Gambja biex tieħu f'konsiderazzjoni dan it-tħassib u biex taġixxi f'konformità mad-drittijiet tal-bniedem u l-obbligi tat-trattati internazzjonali tagħha fl- ikkunsidrar ta' xi appell. Il-Pajjiżi Kandidati t-Turkija, il-Kroazja* u dik li kienet ir-Repubblika Jugoslava tal- Maċedonja*, il-Pajjiżi tal-Proċess ta' Stabbilizzazzjoni u Assoċjazzjoni u kandidati potenzjali l-Albanija, il-Bosnja-Ħerzegovina, il-Montenegro, is-Serbja, u l-pajjiżi tal- EFTA, membri taż-Żona Ekonomika Ewropea, l-Islanda u n-Norveġja, kif ukoll l-Ukraina, u r-Repubblika tal-Moldova, jallinjaw ruħhom ma' din id-dikjarazzjoni. * Il-Kroazja u dik li kienet ir-Repubblika Jugoslava tal-Maċedonja jibqgħu jagħmlu parti mill-Proċess ta' Stabbilizzazzjoni u Assoċjazzjoni."
Extracted from Brussell__10_ta__Awissu_2009_Dikjarazzjoni_mill-Presidenza_f_isem_l-Unjoni_Ewropea_dwar_il-libert__tal-espressjoni_fil-Gambja.pdf